РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

08 Број: 02-1972/13

17. јун 2013. године

Б е о г р а д

НАРОДНА СКУПШТИНА

 Одбор за правосуђе, државну управу и локалну самоуправу, на 28. седници одржаној 17. јуна 2013. године, разматрао је Извештај о раду јавних тужилаштава на сузбијању криминалитета и заштити уставности и законитости у 2012. години и Извештај о раду Тужилаштва за ратне злочине.

 Седници Одбора присуствовали су Гордана Јанићијевић, заменик републичког јавног тужиоца, и Бранко Стаменковић, Посебни тужилац за високотехнолошки криминал.

 На основу члана 237. став 4. Пословника Народне скупштине (Пречишћени текст), Одбор за правосуђе, државну управу и локалну самоуправу подноси

И З В Е Ш Т А Ј

 Одбор за правосуђе, државну управу и локалну самоуправу размотрио је Извештај о раду јавних тужилаштава на сузбијању криминалитета и заштити уставности и законитости у 2012. години, који је Народној скупштини поднет на основу члана 29. став 3. Закона о јавном тужилаштву, као и Извештај о раду Тужилаштва за ратне злочине за 2012. годину.

 Одбор је констатовао да су извештаји на целовит начин представили рад јавних тужилаштава који, вршећи своју функцију у складу са Уставом и законом утврђеном надлежношћу, гоне учиниоце кривичних и других кажњивих дела и предузимају мере за заштиту уставности и законитости.

 Одбор подржава активности јавних тужилаштва у вршењу уставних и законских овлашћења на сузбијању криминалитета и заштити уставности и законитости.

За известиоца Одбора на седници Народне скупштине одређен је Петар Петровић, председник Одбора.

 ПРЕДСЕДНИК

 Петар Петровић